stanford-oval/wikipedia huggingface dataset:
Jarkko Kinnunen (kävelijä)
Ura > Arvokisat

Arvokisoissa lajina on 50 kilometrin kävely. Göteborgin EM-kisoissa 2006 Kinnunen oli 14:s ja Osakan MM-kisoissa 2007 kymmenes. Pekingin olympialaisissa 2008 Kinnunen oli 15:s ajalla 3.52.25.
Kinnusen paras arvokisasijoitus on yhdeksäs sija Berliinin MM-kisoissa 2009, mutta venäläisen Sergei Kirdjapkinin jäätyä kiinni dopingista 2016 hänen suorituksensa hylättiin ja Kinnusen sijoitus nousi kahdeksanneksi. Barcelonan EM-kilpailuissa 2010 Kinnunen keskeytti. Daegun MM-kilpailuissa 2011 hän oli 15:s. Hän oli 15:s myös Lontoon olympialaisissa 2012, joissa teki oman ennätyksensä ajalla 3.46.25.
Moskovan MM-kilpailuissa 2013 Kinnunen oli 20:s. Zürichin EM-kisoissa 2014 hän oli 11:s ajalla 3.48.49. Pekingin MM-kilpailussa 2015 Kinnusen kävelyä haittasivat vatsavaivat, ja hän oli lopulta 32:s ajalla 4.02.07. Rio de Janeiron olympialaisissa 2016 ja Lontoon MM-kilpailuissa 2017 Kinnunen sijoittui 23:nneksi. Berliinin EM-kilpailuissa hän sijoittui sijalle 26. Dohan MM-kilpailuissa 2019 hän oli 20:s. Tokion olympialaisissa vuonna 2021 hän sijoittui sijalle 26.
Saavutuksia > Olympialaiset

Pekingin olympialaiset 2008 15. sija
Lontoon olympialaiset 2012 15. sija
Rio de Janeiron olympialaiset 2016 23. sija
Tokion olympialaiset 2020 26. sija
Saavutuksia > MM-kisat

Osakan MM-kisat 2007 10. sija
Berliinin MM-kisat 2009 8. sija
Daegun MM-kisat 2011 15. sija
Moskovan MM-kisat 2013 20. sija
Pekingin MM-kisat 2015 32. sija
Lontoon MM-kisat 2017 23. sija
Dohan MM-kisat 2019 20. sija
Saavutuksia > EM-kisat

Göteborgin EM-kisat 2006 14. sija
Zürichin EM-kisat 2014 11. sija
Berliinin EM-kisat 2018 26. sija
Saavutuksia > SM-kisat

SM-kultaa 20 kilometrin kävelyssä 2008–2009, 2011–2012, 2014
SM-kultaa 30 kilometrin kävelyssä 2009–2013, 2015–2016, SM-hopeaa 2017 ja 2018
SM-hopeaa 20 kilometrin kävelyssä 2006–2007, 2015
SM-pronssia 20 kilometrin kävelyssä 2003, 2005 ja 2017
Sisäratojen SM-kultaa 5 000 metrillä 2008, 2009, 2010, 2013, 2019 ja 2021
Sisäratojen SM-hopeaa 5 000 metrillä 2015 ja 2016
Sisäratojen SM-pronssia 5 000 metrillä 2004 ja 2005
Aiheesta muualla

Jarkko Kinnusen Facebook-sivu
Onni von Zansen

Sofronoffin talo (1912) Raumalla.
Onni Fredrik von Zansen (7. toukokuuta 1872 Kuhmoinen – 22. helmikuuta 1947 Rauma) oli suomalainen arkkitehti.
Elämä

Zansen syntyi Kuhmoisissa maanmittari  Fredrik Frithiof Maximilian Gottlieb von Zansenin ja Erika Gustava Lindeqvistin perheeseen ja kirjoitti ylioppilaaksi Hämeenlinnan lyseosta vuonna 1891. Hän opiskeli Helsingin yliopistossa ja Polyteknillisessä opistossa, josta Zansen valmistui arkkitehdiksi 1895. Ennen vuosisadan vaihdetta hän opetti Kuopion teollisuuskoulussa ja toimi samanaikaisesti myös Porin teollisuuskoulun johtajana. Lisäksi Zansenilla oli vuosina 1896–1898 arkkitehtitoimisto Raumalla yhdessä Yrjö Blomstedtin kanssa, joka tuolloin toimi opettajana Rauman seminaarissa. Hieman myöhemmin Zansen asettui vakituisesti Poriin, jonne hän avasi oman arkkitehtitoimiston. Sen työntekijöihin kuului lyhytaikaisesti muun muassa tamperelainen arkkitehti Torkel Nordman. Vuonna 1925 Zansen muutti Raumalle, jossa hän oli myös kaupunginvaltuuston jäsenenä.
Töitä

Zansen suunnitteli 1900-luvun alkuvuosina lukuisia varakkaiden porvarien yksityistaloja sekä Poriin että Raumalle. Tunnetuin niistä on Raumalla sijaitseva Sofronoffin talo (1912), jossa myöhemmin toimi Lönnströmin taidemuseo. Lisäksi hän on suunnitellut muun muassa Porin puuvillatehtaan ensimmäisiä rakennusvaiheita yhdessä August Krookin kanssa.
Juha Kuisma

Juha Kuisma (s. 1955 Lempäälä) on suomalainen tietokirjailija, toimittaja ja Suomen Keskustaa edustava poliittinen toimija.
Opinnot ja työura

Jyväskylän yliopistosta taloustieteen kandidaatiksi valmistunut Kuisma on työskennellyt toimittajana sanomalehdissä Lalli, Suomenmaa ja Aamulehti, toiminut kyläasiamiehenä Pirkanmaalla, ollut pääministeri Esko Ahon erityisavustajana vuosina 1993–1995, Suomen maatalousmuseo Saran ensimmäisenä johtajana vuosina 2004–2009, pääministerien Matti Vanhanen ja Mari Kiviniemi talouspoliittisena avustajana vuosina 2009–2010 ja työskennellyt Suomen Kylätoiminta ry:n hankkeissa vuosina 2011–2014. Vuosina 2009–2010 hän toimi Valtioneuvoston asettaman Biotaloustyöryhmän puheenjohtajana.
Kirjallinen toiminta

Kuisma on vuosina 1982–2015 julkaissut ja toimittanut lukuisia tietokirjoja ja keskustelupuheenvuoroja eri aihepiireistä, joihin ovat kuuluneet muiden muassa Suomen ekohistoria, biotalous, maaseudulla asumisen oikeutus, kylätoiminta ja lähidemokratia. Helsingin Sanomien kuukausiliite, Loimaan lehti ja Maaseudun Tulevaisuus ovat julkaisseet hänen kolumnejaan.
Poliittinen toiminta

Kuisma edustaa poliittiselta kaannaltaan Suomen Keskustaa ja on toiminut vuodesta 2013 Lempäälän kunnanvaltuuston puheenjohtajana. Eduskuntavaaleissa 2015 Kuisma oli Suomen keskustan ehdokkaana Pirkanmaan vaalipiirissä mutta ei tullut valituksi.
Tunnustuksia

Kuismalle myönnettiin Suomen tietokirjailijoiden Tietopöllö-palkinto 2006 yhdessä Kirsti Mannisen ja Jussi Kaakisen kanssa kirjasta Suomen lasten historia.
Julkaisuja > Tekijänä

Juha Kuisma & Alpo Rusi: Avaus äärikeskustaan.  Helsinki:  Keskustaopiskelijoiden liitto, Nuoren keskustan liitto, 1980.  ISBN 951-99242-5-6.
Juha Kuisma: Snellmanin ja Alkion aatteet ajassamme.  Helsinki:  Keskustaopiskelijain liitto, 1981.
Juha Kuisma: Tehdasjärjestelmän tuotantotalous ja maatalouden erityisluonne.  Espoo:  Pellervon taloudellinen tutkimuslaitos, 1985.  ISBN 951-9083-48-0.
Juha Kuisma: Maaseudun elämäntavan muutos ja sen suhde joukkoviestintään.  Helsinki:  Yleisradio, 1990.  ISBN 951-43-0495-0.
Juha Kuisma: Tulevaisuusopas.  Helsinki:  Maaseudun sivistysliitto, 1993.
Juha kuisma et al.: Maaseudun EY-sopeutuksen vaihtoehdot.  Helsinki:  Sisäasiainministeriö, Maa- ja metsätalousministeriö, 1993.  ISBN 951-47-7187-7.
Juha Kuisma & Heikki Haavisto: Kaupunki ja maaseutu. Avoliitto vai susipari?.  Helsinki:  Kunnallisalan kehittämissäätiö, 1995.  ISBN 952-9740-31-X.
Juha Kuisma: Tuli leivän antaa. Suomen ekohistoria.  Jyväskylä:  Gummerus, 1997.  ISBN 951-20-5014-5.
Juha Kuisma: Matka ympäristöyhteiskuntaan.  Helsinki:  Tilastokeskus, 2001.  ISBN 951-727-902-7.
Juha Kuisma & Tarmo Peltonen: Kyläsuunnittelun opas. miten kehitämme ja kaavoitamme kotikyläämme 2000-luvulla.  Jyväskylä:  PS-kustannus, 2002.  ISBN 952-451-042-1.
Juha Kuisma & Kirsti Manninen: Suomen lasten historia.  Helsinki:  Otava, 2005.  ISBN 951-1-20284-7.
Juha Kuisma & Kirsti Manninen: Suomen lasten taidehistoria.  Helsinki:  Otava, 2009.  ISBN 978-951-1-21587-5.
Kuisma, Juha: Kohti biotaloutta. Biotalous konseptina ja Suomen mahdollisuutena.  Työ- ja elinkeinoministeriö, Edita Publishing, 2011.  ISBN 978-952-227-496-0.  Teoksen verkkoversio (viitattu 18.12.2016).
Juha Kuisma & Matti Mäkelä: Kylien tulevaisuus.  Helsinki:  Kunnallisalan kehittämissäätiö, 2015.  ISBN 978-952-7072-14-1.  Teoksen verkkoversio (viitattu 18.12.2016). (Arkistoitu – Internet Archive)
Juha Kuisma: Tupenrapinat. Idiomeja ajan uumenista.  Helsinki:  Maahenki, 2015.  ISBN 978-952-301-052-9.
Julkaisuja > Toimittajana

Santeri Alkio: Ituja.  (toim. Juha Kuisma & Seppo Niemelä)  Helsinki:  Kirjayhtymä, 1983.  ISBN 951-26-2478-8.
Juha Kuisma (toim.): Maaseutu Euroopan kulttuurievoluutiossa : seminaari Majvikissä Kirkkonummella 15.5.1991.  Helsinki:  Maa- ja metsätaloustuottajain keskusliitto.  ISBN 952-9733-00-3.
Juha Kuisma (toim.): Verkostotalous.  Pellervo-seura, 1994.  ISBN 951-96630-2-9.
Juha Kuisma (toim.): Meidän lehmät.  (Ei auta sano nauta -kirjoituskilpailun antologia)  Helsinki:  Maahenki, 2005.  ISBN 952-5328-49-X.
Juha Kuisma (toim.): Asumisen vapaus.  Helsinki:  Talonpoikaiskulttuurisäätiö, Maahenki, 2012.  ISBN 978-952-5870-81-7.  Teoksen verkkoversio (viitattu 18.12.2016).
Outo intohimo

| Outo intohimo> Bad Timing: A Sensual Obsession |
| --- | --- |

Ohjaaja:  Nicolas Roeg
Käsikirjoittaja:  Yale Udoff
Tuottaja:  Jeremy Thomas
Säveltäjä:  Richard Hartley
Kuvaaja:  Anthony B. Richmond
Leikkaaja:  Tony Lawson
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Recorded Picture Company
Levittäjä:  Rank Organisation Netflix
Kesto:  122 minuuttia
Alkuperäiskieli:  englanti ranska saksa tšekki
Aiheesta muualla
IMDb 
AllMovie
Infobox OKNimi-testi OK: 
Outo intohimo (Bad Timing: A Sensual Obsession) on Nicolas Roegin ohjaama brittiläinen psykologinen draamaelokuva vuodelta 1980. Yale Udoffin käsikirjoittama tarina hyppii ohjaajalleen tyypillisesti ajassa edestakaisin. Siinä Wienissä asuva yhdysvaltalainen psykiatri (Art Garfunkel) ajautuu tuhoisaan suhteeseen naimisissa olevan naisen (Theresa Russell) kanssa, joka yrittää itsemurhaa. Tapausta tutkii rikosetsivä (Harvey Keitel). Naisen tšekkiläistä aviomiestä esittää Denholm Elliott.
Tuotanto

Elokuva on kuvattu Wienissä, Marokossa, Lontoossa ja New Yorkissa. Richard Hartleyn alkuperäismusiikin ohella elokuvassa kuullaan Tom Waitsin ja Billie Holidayn lauluja sekä Keith Jarrettin jazzpianismia albumilta The Köln Concert.
Vastaanotto

Elokuva herätti suurta pahennusta suorasukaisen ja pitkän raiskauskohtauksensa takia. Levittäjäyhtiö Rank Organisationin edustaja luonnehti sitä sairaiden ihmisten sairaille ihmisille tekemäksi sairaaksi elokuvaksi, ja se onkin jäänyt yhdeksi vähiten nähdyistä Roegin teoksista..
Elokuva on esitetty Suomen elokuvateattereissa ilmeisesti vain syksyn 1990 Rakkautta ja anarkiaa -festivaaleilla Helsingin Bio Illusionissa. Tuolloin Helsingin Sanomien Mikael Fränti luonnehti sitä yhdellä sanalla ”vangitsevaksi”. British Film Instituten Mike Sutton kehuu pääparin Garfunkelin ja Russellin suoritusta rankoissa rooleissaan, joista näyttelijät melkein kävelivät ulos elokuvan kuvausvaiheessa.
Opferblut

| Opferblut Satanic Warmaster |
| --- | --- | --- |

Studioalbumin tiedot
 Äänitetty : 2002–2003
 Julkaistu: 2003
 Tuottaja(t): Werwolf
 Tyylilaji: black metal
 Kesto: 37.08
 Levy-yhtiö: Northern Heritage
Satanic Warmasterin muut julkaisut
| Strength and Honour 2001 | Opferblut 2003 | Carelian Satanist Madness 2005 |
Opferblut on suomalaisen black metal -yhtyeen Satanic Warmasterin toinen studioalbumi. Levyn LP-versioita painettiin aluksi 800 kappaletta, mutta vuonna 2005 siitä julkaistiin uudet 500 kappaletta.
Kappaleet

Black Destiny – 5.31
Bound in Lust and Hate – 5.03
A Wolf Cries in Anger – 6.49
Pentagram & Wood – 6.15
A Raven's Song – 4.53
Rain Falls – 3.23
Farewell to the Fallen – 5.14
Kokoonpano

Satanic Tyrant Werewolf – kitara, laulu
Lord Sargofagian – rummut (sessio)
Aiheesta muualla

Opferblut Discogsissa. (englanniksi)
Albumi Opferblut Encyclopaedia Metallum -sivustolla (englanniksi)
Panorama (Suburban Triben albumi)

| Panorama Suburban Tribe |
| --- | --- | --- |

Studioalbumin tiedot
 Äänitetty : Secret Labouratory
 Julkaistu: huhtikuu 1997
 Formaatti: CD
 Tuottaja(t): Janne Joutsenniemi Kari Hynninen
 Tyylilaji: alternative metal
 Kesto: 49.17
 Levy-yhtiö: Zen Garden
Listasijoitukset
  Suomen virallinen lista: 23.
Suburban Triben muut julkaisut
| Purity 1995 | Panorama 1997 | Elektro 57 1998 |
Singlet albumilta Panorama
 ”First Spring Day” Julkaistu: huhtikuu 1997
Panorama on Suburban Triben kolmas studioalbumi, joka julkaistiin vuonna 1997 levymerkillä Zen Garden Records.
Albumi ylsi Suomen virallisen listan sijalle 23, ja pysyi listalla yhteensä neljä viikkoa. Albumilta julkaistiin myös yksi single ”First Spring Day”, joka nousi Rumba-lehden 50 hittiä -listan sijalle 37.
Kappaleet

Kaikki kappaleet säveltänyt ja sanoittanut Janne Joutsenniemi, ellei toisin mainittu.
Far Side of the Sun – 5.15
Sun Queen – 3.40
Frequency – 4.20 (san. Alec Hirst-Gee, Jouni Markkanen)
Voice with the Smile – 4.27
First Spring Day – 5.48
Dog Days – 3.27 (säv. ja san. Roope Sirén)
Celebrate the Rain – 3.01
Kite Song – 3.12 (säv. ja san. Sirén)
Impossible – 3.00
Ill Trees – 3.27 (säv. ja san. Sirén)
Lehto – 1.34 (säv. ja san. Sirén)
Bad Forest – 5.04
Goodbye (I Walk Away) – 3.02
Kokoonpano > Yhtye

Jouni Markkanen – laulu
Roope Sirén – kitara
Janne Joutsenniemi – basso, tuottaja, äänittäjä, miksaaja
Alec Hirst-Gee – rummut
Kokoonpano > Tuotanto

Janne Joutsenniemi – tuottaja, äänittäjä, miksaaja
Kari Hynninen – vastaava tuottaja
Paavo Maijanen – äänittäjä, miksaaja
Pauli Saastamoinen – masteroija
Jukka Lehtinen – valokuvat
John Palmén – valokuvat
Namilo – teknikko
Aiheesta muualla

Panorama discogs.com -sivustolla (englanniksi)
Suburban Tribe
| --- | --- |
Studioalbumit:   Primitive  Purity  Panorama  Elektro 57  Suburban Tribe  Manimal  ¡Revolt Now!  Now and Ever After 
Kokoelmat:   Prime Time Collection  Recollection 
Muuta:  Diskografia
Outo kesä

| Outo kesä |
| --- | --- |
Kestoaika:  14–17 minuuttia
Pääosissa:   Elsi Sloan  Katja Lukkarinen 
Alkuperämaa:   Suomi
Verkko:  Yle Areena
Julkaistu:  19. elokuuta 2022
Tuotantokausia:  1
Jaksoja:  8
Tuotanto
Tuottaja(t):  Ilona Tolmunen
Vastaava(t) tuottaja(t):  Riikka Takila (Yle)
Ohjaaja(t):  Lauri-Matti Parppei
Käsikirjoittaja(t):  Lauri-Matti Parppei
Säveltäjä(t):  Lauri-Matti Parppei
Leikkaaja(t):  Nina Ijäs
Lavastaja(t):  Lena Arent Bennedsen
Kuvaaja(t):  Mikko Parttimaa
Tuotantoyhtiö(t):  Made
Aiheesta muualla
IMDb 
Outo kesä on Yle Areenassa elokuussa 2022 julkaistu suomalainen nuortensarja. Sarjan on käsikirjoittanut ja ohjannut Lauri-Matti Parppei ja sen pääosissa näyttelevät Elsi Sloan ja Katja Lukkarinen.
Sarja kertoo lukion jälkeistä välivuotta pitävistä ystävyksistä Minnasta ja Ainosta, jotka alkavat kesäöisin murtautua naapurustonsa taloihin.
Rooleissa

| 0 | 1 | 2 |
| --- | --- | --- |
|  Elsi Sloan  | … |  Minna   |
|  Katja Lukkarinen  | … |  Aino   |
|  Vanotit Muyau  | … |  Kimi   |
|  Martti Viita-aho  | … |  Jere   |
|  Anna Easteden  | … |  Kaisa   |
|  Jari Virman  | … |  Jukka   |
|  Mari Rantasila  | … |  Jaana   |
|  Jarkko Pajunen  | … |  Jari   |
|  Anu Sinisalo  | … |  Eeva   |
Aiheesta muualla

Outo kesä -sarja Yle Areenassa
Panorama (The Carsin albumi)

| Panorama The Cars |
| --- | --- | --- |

Studioalbumin tiedot
 Äänitetty : huhtikuu – toukokuu 1980
 Julkaistu: 15. elokuuta 1980
 Tuottaja(t): Roy Thomas Baker
 Tyylilaji: New wave, taiderock, pop rock
 Kesto: 40.09
 Levy-yhtiö: Elektra Records
The Carsin muut julkaisut
| Candy-O 1979 | Panorama 1980 | Shake It Up 1981 |
Singlet albumilta Panorama
 ”Touch and Go” Julkaistu: 25. elokuuta 1980  ”Don't Tell Me No” Julkaistu: 10. marraskuuta 1980  ”Gimme Some Slack” Julkaistu: 5. tammikuuta 1981
Panorama on amerikkalaisen new wave -yhtye The Carsin kolmas studioalbumi, jonka julkaisi Elektra Records -yhtiö 15. elokuuta 1980 ja tuottanut Roy Thomas Baker.
Kappalelista

Kaikki kappaleet on kirjoittanut Ric Ocasek.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulu | Kesto |  |  |  |  |  |  |
| 1. | Panorama | Ocasek | 5.42 |  |  |  |  |  |  |
| 2. | Touch and Go | Ocasek | 4.55 |  |  |  |  |  |  |
| 3. | Gimme Some Slack | Ocasek | 3.32 |  |  |  |  |  |  |
| 4. | Don't Tell Me No | Benjamin Orr | 4.00 |  |  |  |  |  |  |
| 5. | Getting Through | Ocasek | 2.35 |  |  |  |  |  |  |
| 6. | Misfit Kid | Ocasek | 4.30 |  |  |  |  |  |  |
| 7. | Down Boys | Orr | 3.08 |  |  |  |  |  |  |
| 8. | You Wear Those Eyes | Orr, Ocasek | 4.55 |  |  |  |  |  |  |
| 9. | Running to You | Orr | 3.21 |  |  |  |  |  |  |
| 10. | Up and Down | Ocasek | 3.30 |  |  |  |  |  |  |
Kokoonpano

Ric Ocasek – laulu, rytmikitara
Benjamin Orr – laulu, bassokitara
David Robinson – rummut, lyömäsoittimet, taustalaulu
Elliot Easton – johtava kitara, taustalaulu
Greg Hawkes – näppäimistö, lyömäsoittimet, saksofoni kappaleessa "Gimme Some Slack", taustalaulu
Arvostelut

Allmusic :
Pitchfork Media : 8/10
Robert Christgau : B-
Aiheesta muualla

The Cars – Panorama Discogsissa (englanniksi)
Parkash Singh Badal

| Parkash Singh Badal |
| --- | --- |

Punjabin 8. pääministeri
 1. maaliskuuta 2007 – 16. maaliskuuta 2017  
Edeltäjä:  Amarinder Singh
Seuraaja:  Amarinder Singh
 12. helmikuuta 1997 – 26. helmikuuta 2002  
Edeltäjä:  Rajinder Kaur Bhattal
Seuraaja:  Amarinder Singh
 20. kesäkuuta 1977 – 17. helmikuuta 1980  
Edeltäjä:  Presidentin hallinto
Seuraaja:  Presidentin hallinto
 27. maaliskuuta 1970 – 14. kesäkuuta 1971  
Edeltäjä:  Gurnam Singh
Seuraaja:  Presidentin hallinto
Henkilötiedot
Syntynyt: 8. joulukuuta 1927 Abul Khurana, Punjab, Brittiläinen Intia
Kuollut: 25. huhtikuuta 2023 (95 vuotta)
Lapset:  Sukhbir Singh Badal
Tiedot
Puolue:  Shiromani Akali Dal
Parkash Singh Badal (pandžabiksi ਪਰਕਾਸ਼ ਸਿੰਘ ਬਾਦਲ, Parkāś Siṅgh Bādal; 8. joulukuuta 1927 – 25. huhtikuuta 2023) oli intialainen poliitikko, joka toimi viisi kautta Punjabin pääministerinä. Hän aloitti poliittisen uransa vuonna 1947, jolloin hänet äänestettiin kotikylänsä johtajaksi. Kymmenen vuotta myöhemmin hän tuli valituksi Punjabin osavaltion lainsäätäjäksi kongressipuolueen ehdokkaana. Badal ei tullut toimeen puolueeseensa kuuluneen Punjabin pääministerin kanssa ja liittyi sikhiläiseen Shiromani Akali Daliin. Badal toimi maansa nuorimpana ja vanhimpana osavaltiopääministerinä vuosina 1970 ja 2012.
Badal sai vuonna 2011 palkinnon ansioistaan politiikassa ja sikhiläisyyden hyväksi tehdystä työstä. Vuonna 2015 hänestä tuli ensimmäinen osavaltionpääministeri, joka palkittiin Padma Vibhushan -palkinnolla. Padma Vibhushanin lisäksi hän sai samana vuonna myös Maharashtran pääministeriltä Sant Namdev National Award -palkinnon työstään rauhan eteen.
Badalin ura Punjabin pääministerinä päättyi vuonna 2017, jolloin Shiromani Akali Dalin ja Intian kansanpuolueen liittouma hävisi kongressipuolueelle Punjabin osavaltiovaaleissa.
Aiheesta muualla

Kuvia tai muita tiedostoja aiheesta Parkash Singh Badal Wikimedia Commonsissa
Outoja päiviä

| Outoja päiviä Aztra |
| --- | --- | --- |

Studioalbumin tiedot
 Äänitetty : 2006–2008
 Julkaistu: 8. huhtikuuta 2008
 Formaatti: CD
 Tuottaja(t): Aztra
 Tyylilaji: rap
 Kesto: 50.27
 Levy-yhtiö: Ähky
Aztran muut julkaisut
|   | Outoja päiviä 2008 | Öis 2010 |
Outoja päiviä on Kaucas hip hop -yhtyeestä tutun Aztran (entinen Hullu A) ensimmäinen sooloalbumi. Albumi julkaistiin 8. huhtikuuta 2008, ja sen julkaisi Ähky Records. Albumi on musiikkityyliltään elektrovaikutteista hip hopia.
Kappaleet

Alku – 2.08
Pienest kii – 4.26
Pysy hengissä – 5.45 (huilu & saksofoni: Johannes Salomaa)
Tasohyppely – 3.28 (mukana Asa)
Säätäjät – 3.26 (mukana Raipati)
Sepitys – 4.49 (raapasut PL)
On aika – 3.41
Kauppa käy – 5.21 (mukana Laineen Kasperi)
Arkee – 4.02
Se menee niin – 5.04 (syntetisaattori: Haho, huilu & saksofoni: Johannes Salomaa)
Outoja päiviä – 5.36
Kappale "Säätäjät sisältää" samplen Reel 2 Realin kappaleesta "I Like to Move It".
Kappaleessa "Kauppa käy" käytetään kappaleen "Tasohyppely" biittiä.
Arvostelut

Redrum-187:
Rumba: ristiriitainen
Soundi:
Pasi Flodström

Pasi Flodström
Pasi Flodström (vuoteen 2020 Nieminen, s. 27. kesäkuuta 1995 Nakkila) on suomalainen laulaja, joka valittiin vuoden 2023 tangokuninkaaksi Seinäjoen tangomarkkinoilla. Flodström on koulutukseltaan musiikin maisteri ja työskentelee kanttorina Harjavallassa.
Nakkilan Viikkalasta kotoisin oleva Flodström on opiskellut musiikkia muun muassa Taideyliopiston Sibelius-Akatemiassa, josta valmistui 2021 musiikin maisteriksi. Opinnoissaan hän syventyi klassiseen lauluun ja laulupedagogiikkaan. Flodström on suorittanut klassisen laulun A-tutkinnon. Hän on työskennellyt kymmenen vuotta kanttorina, ensin Nakkilan seurakunnan kanttorina ja vuodesta 2020 lähtien Harjavallan seurakunnan kanttorina. Flodström toimii myös laulunopettajana.
Keväällä 2017 hän teki oopperadebyyttinsä Sibelius-Akatemian oopperakoulutuksen toteuttamassa Benjamin Brittenin A Midsummer Night's Dream -oopperassa. Kesällä 2019 hän lauloi itsensä IskelmäMestarit -finalistiksi ja keväällä 2023 hän voitti valtakunnallisen Loistava Laulaja -kilpailun.
Flodström vaihtoi sukunimensä vuonna 2020 Porin Ahlaisista kotoisin olevan isoäitinsä suvun mukaan.
Olankohotus

Olankohotus on lihaskuntoharjoite, joka harjoittaa epäkäslihaksia. Se suoritetaan seisten suorassa ja kädet suorana vartalon molemmin puolin. Liikkeessä kohotetaan olkapäitä niin korkealle kuin mahdollista ja lasketaan ne alas liikuttamatta mitään muuta ruumiinosaa. Käsivartta ei saa taivuttaa kyynärpään kohdalta liikettä suoritettaessa.
Liikkeessä voi käyttää vastuksena levytankoa. ja sen voi suorittaa myös smith-laitteessa. Levytangon kanssa suoritettaessa on sama, pidetäänkö tankoa reisien edessä vai takana. Vastuksena toimii myös kaksi käsipainoa tai kahvakuulaa.
Käännös suomeksi
Outoja maita

| Outoja maita Johanna Iivanainen & 1N |
| --- | --- | --- |

Studioalbumin tiedot
 Julkaistu: 2008
 Tyylilaji: pop
 Kesto: 41.07
 Levy-yhtiö: Texicalli
Listasijoitukset
  21.
Johanna Iivanaisen muut julkaisut
| Loisto 2008 | Outoja maita 2008 | Kadotaan uneen 2011 |
1N:n muut julkaisut
| Tällä tavalla 2006 | Outoja maita 2008 | Valmis 2010 |
Outoja maita on Johanna Iivanaisen ja 1N-yhtyeen albumi, joka julkaistiin vuonna 2008.
Kappaleet

Perillä – 3.47
Pieneen tilaan – 5.20
Muukalaisia tarvitaan – 4.21
Se ei suostu katoamaan – 3.47
Hullu – 3.56
Ihon ikävä – 4.28
Ei kukaan pahaa tarkoita – 3.29
Outoja maita – 3.06
Mä jäädyin taas – 3.44
Yö – 5.04
Arvostelut

Desibeli.net:
Soundi:
Orlochlessin torni

Orlochlessin torni oli Särkänniemen elämyspuistossa Tampereella vuosina 2000–2011 toiminut laite. Se oli niin sanottu ”dark ride”, jonka tarkoitus ei ollut perinteisten kummitusjunien tapaan pelotella vierailijoita. Kohteen suunnittelusta vastasi mielikuvittajaselvennä Kenneth Sundberg. Kohteessa oli otettu huomioon pienetkin lapset, joten kovin pelottavia elementtejä torni ei sisältänyt. Tornia muutettiin vuosien aikana tarkoituksellisesti synkempään suuntaan.
Orlochlessin tornin kehyskertomuksena toimi tarina vampyyrisuvun ”mustasta lampaasta”, kiltistä Kreisi Drakkiksesta, jota hänen setänsä Orlochless ei voi sietää. Setä on onnistunut vangitsemaan Drakkiksen syvälle tornin uumeniin, ja Drakkiksen lapset, PikkuHirviöt, päättävät pelastaa isänsä sieltä.
Orlochlessin torni toteutettiin jo valmiina olleeseen Kummituslinnan rakennukseen, jolle oli jo sitä ennen kertynyt 22 käyttövuotta. Kummituslinna tuli tiensä päähän kauden 1999 jälkeen, ja Ari Backmanin huonokuntoinen linnakulissi piti osittain riisua alas. Kummituslinna ehti toimia 15 kesää. Koko rakennus tuli tiensä päähän ja purettiin nopeasti kesäkauden loputtua vuonna 2011.
Orlochlessin tornin ja koko vanhan Ipanaarion paikalle tuli kesällä 2012 Angry Birds Land.
Aiheesta muualla

Orlochlessin Torni - Kentsu Productions (Arkistoitu – Internet Archive)
Onni pyörii

| Onni pyörii |
| --- | --- |
 Elokuvan juliste.
Ohjaaja:  Toivo Särkkä
Käsikirjoittaja:  Mika Waltari
Perustuu:  Matti Jurvan ja Tatu Pekkarisen lauluun "Väliaikainen"
Tuottaja:  T. J. Särkkä
Säveltäjä:  Martti Similä
Kuvaaja:  Armas Hirvonen
Leikkaaja:  Armas Vallasvuo
Lavastaja:  Hannu Leminen
Pääosat:  Tauno Palo Regina Linnanheimo Hanna Taini Aku Korhonen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  5. huhtikuuta 1942
Kesto:  102 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Onni pyörii on Toivo Särkän ohjaama elokuva vuodelta 1942. Mika Waltarin käsikirjoitus perustuu Matti Jurvan ja Tatu Pekkarisen lauluun "Väliaikainen".
Päähenkilö Kauko Maja (Tauno Palo) on kasvanut tynnyrissä ja orpokodista päästyään sotkeutuu tahtomattaan puuhiin, joista ei seuraa hyvää.